شەفەق نیوز/ سەربەست
لەزکین جینشین وەزارەت پێشمەرگە لە حکومەت هەرێم کوردستان، ئمڕوو چوارشەممە، راگەیان
ک هێزەیل پێشمەرگە شکست وە پەلاماریگ هاوردن لەلایەن هێزەیلیگ سەروە پەکەکە لە سوریا
هاتنە.
لەزکین لە کۆنگرەیگ
رۆژنامەوانی ئاژانس شەفەق نیوز ئامادەی بوی وت: شەفەق ئمڕوو، کۆمەڵەیگ لە یەپەژە پەلامار
خاڵیگ ئەرا هێزەیل پێشمەرگە لە ناوچەی سحێلا دان، و بویە رویوەڕوبین سەختیگ نزیکەی
دوو سەعەت وەپی چگ، وتیش؛ پێشمەرگە توێنست شکست وە هێزە پەلاماردەرەگان بارێد ک
خوازین دژە وەرەو خاک هەرێم بکەن.
وتیش؛ هەرچەن رویوەڕوبینەگە
سەخت بوی بەڵکم هیچ زەخمداربوینیگ لە لایەن هێزەیل پێشمەرگە نەوی، و ئاماژە کرد ک
هێزە پەلاماردەرەگان تەقەلای داگیرکردن خاڵیگ سەروە پێشمەرگە دان بەڵکم شکست
هاوردن، و دووپاتکرد ک ماف پێشمەرگەس وەرگری لە خاک خوەی بکەێد.
لەزکین داوا لە
هاوپەیمان ناودەوڵەتی کرد هەڵوێستیگ وەرانوەر ئی پەلامارەیلە بیاشتاد ک پەکەکە و
باڵەکانی ئەنجامیان دەن، وتیش؛  ئەوەسا ئمڕوو
خەوەردار هاوپەیمانەگە وە پەلامارەگە کەیمن.
لەزکین جەختکرد ک
زانیمن ک مەزڵوم عەبدی سەرکردەی قەسەدە نێتوێنێد لە فەرمانەیل پەکەکە دەرچووک، و
دووپاتکرد ک ئیمە نێخوازیمن بچیمنە ناو جەنگ هەرچن پەکەکە دەسی هاناو رووداوەیلیگ
لە هەرێم.
و ئاماژە کرد ک ری
نەیریەێد دووارەکردن پەلامارەیل یەپەژە لەبان هێزەیل پێشمەرگە، و وتیش؛ پەکەکە ریگری
لە ئاوەدانکردنەوەی زیاتر لە ٥٠٠ ئاوای لە هەرێم کەێد، و ناوچەیلیگ پێشکەش کردە
تورکیا.
دەربارەی رێککەفتن
هەولێر و بەغداد لەبان قەزای شەنگال جینشین وەزارەت پێشمەرگە وت؛ هیمان پەکەکە شەنگال
داگیر کردگە و رێککەفتنەگە نەکەفتگەسە ئاست جیوەجیکردن، و حەشد شەعبی لەولا پشتگیری
پەکەکە کەێد.
